ഹരിത വിഷയത്തില് മുസ്ലിം ലീഗിന്റെ തീരുമാനത്തില് മാറ്റമുണ്ടാകില്ല: എം.കെ മുനീര് കോഴിക്കോട് : ഹരിത വിഷയത്തില് മുസ്ലിം ലീഗിന്റെ നിലപാടിന് മാറ്റമുണ്ടാകില്ലെന്ന് എം.കെ മുനീര്. ഹരിതയിലെ കുട്ടികളെ പാര്ട്ടിയില് നിന്നും പുറത്താക്കിയിട്ടില്ല. സ്ഥാനങ്ങളില് നിന്ന് നീക്കി എന്നല്ലാതെ പാര്ട്ടിയില് സജീവമായി പ്രവര്ത്തിക്കാന് അവര്ക്ക് അവകാശമുണ്ട്. ഹരിത നേതാക്കള്ക്കെതിരായ നടപടി വിഷയത്തില് പുനരാലോചനയുണ്ടാകില്ലെന്നും മുനീര് വ്യക്തമാക്കി. സാദിഖലി തങ്ങള് ഇടപെട്ട് പ്രശ്നം പി.കെ നവാസിന് അനുകൂലമാക്കുകയായിരുന്നുവെന്ന ആരോപണം ശരിയല്ലെന്ന് എം.കെ മുനീര് പറഞ്ഞു. ഹരിത നേതാക്കളുടെ പരാതി ലീഗ് നേതൃത്വം കേട്ടിരുന്നു. രണ്ട് വിഭാഗങ്ങള്ക്കും പറയാനുള്ള കാര്യങ്ങള് നേതൃത്വം കേട്ടു. എന്നാല് ,പിന്നീട് നേതൃത്വം എടുത്ത തീരുമാനത്തില് അവര്ക്ക് സംതൃപ്തി ഉണ്ടായില്ല എന്നും മുനീര് പറഞ്ഞു. സമാന്തര കൂട്ടായ്മ ഉണ്ടാക്കും എന്ന് ഹരിത നേതാക്കള് പറഞ്ഞിട്ടില്ല. ലീഗിന്റെ പ്രത്യശാസ്ത്രം ഉപേക്ഷിച്ച് പോകാന് ഉദ്ദേശിക്കുന്നില്ല എന്നാണ് അവര് പറഞ്ഞത്. ഹരിത എന്ന് പറയുന്ന പ്ലാറ്റ്ഫോമില് അവര്ക്ക് വീണ്ടും തുടരാമെന്നും മുനീര് വ്യക്തമാക്കി. Tags muslim league M K Muneer haritha issue shortlink